মোহাম্মদ রফিক: শোনো, মার্সেল প্রুস্ত যখন তার বিখ্যাত উপন্যাস ‘ইন সার্চ অফ টাইম লস্ট’ বারো খণ্ডের শেষ পংক্তিটা যখন লিখল, লিখে সে যে কাতে ছিল অন্য কাতে গেল এবং মরে গেল। তাকে ইনজেকশন দেয়ার চেষ্টা করা হল, ইয়ে করা হল, তখন সে বলল যে—না, আমি আর বাঁচতে চাই না, I have finished my life work. আমার ইদানীং মনে হয় যে—I have also finished– in a sense– my life work. আমি আজকে রাতেও যদি মারা যাই এরপরেও আমার তিনটা কবিতার বই বের হবে এবং ওই তিনটে বই বেরুলেই—আমার ধারণা—একটা সামগ্রিকতা আসবে।